उत्तरी मकवानपुरका थाहा नगरपालिका–४, दोवोटोमा रहेको पालुङ प्राथमिक स्वास्थ्य केन्द्रमा जेनेरेटर जडान गरिएको छ । सेवाको हिसाबले २४ सै घण्टा स्वास्थ्य सेवा प्रदान गर्दै आइरहेको केन्द्रमा हाल दिनहुँ जसो बत्ति जाने समस्याले गर्दा स्वास्थ्य सेवामा प्रभावकारीता ल्याउन नसके पछि समस्या समाधान स्वरुप जेनेरेटर जडान गरिएको हो । वि.सं.२०२८ साल देखि सञ्चालनमा रहेको पालुङ प्राथमिक स्वास्थ्य केन्द्र सेवा लिनको लागि उत्तरी क्षेत्रका बासिन्दाहरुकै लागि सेवा लिने थलो हो ।
